# Πλαίσιο Ικανοτήτων Εργατικού Δυναμικού NDIS: Εργαλείο Αυτοαξιολόγησης για Πιθανούς Εργαζομένους

## NDIS Workforce Capability Framework: Self-Assessment Tool for Potential Workers Greek | Ελληνικά

Το Πλαίσιο Ικανοτήτων Εργατικού Δυναμικού NDIS (το Πλαίσιο) περιγράφει τις συμπεριφορές, τις δεξιότητες και τις γνώσεις που αναμένονται από όλους τους εργαζομένους που χρηματοδοτούνται στο πλαίσιο του NDIS. Παρέχει σαφή, πρακτικά παραδείγματα και καθιερώνει μια κοινή γλώσσα του «με τι μοιάζει το καλό» για τους συμμετέχοντες που λαμβάνουν υπηρεσίες και υποστήριξη NDIS. Αυτό το εργαλείο υποστηρίζει τη χρήση του Πλαισίου για την αξιολόγηση της καταλληλότητας για εργασία στον τομέα NDIS.

Το Εργαλείο Αυτοαξιολόγησης για Πιθανούς Εργαζομένους μπορεί να υποστηρίξει άτομα που αναζητούν εργασία για πρώτη φορά και άτομα που εργάζονται εκτός του τομέα της παροχής υπηρεσιών σε άτομα με αναπηρία και ενδέχεται να σκέφτονται να εργαστούν στο πλαίσιο του NDIS. Το εργαλείο χρησιμοποιεί μια σύντομη έρευνα με ερωτηματολόγιο και παραδείγματα εργασίας υποστήριξης για να δείξει πώς μπορεί να μοιάζει η εργασία στον τομέα.

Η κατανόηση των ικανοτήτων και των δεξιοτήτων που απαιτούνται από τους εργαζομένους υποστήριξης και του αν είστε κατάλληλοι γι' αυτή την εργασία, είναι το κλειδί για να αποφασίσετε αν ένας ρόλος στον κλάδο είναι κατάλληλος για εσάς.

Τι να περιμένετε

Οι ερωτήσεις βασίζονται στις ιδιότητες και τις ικανότητες που περιγράφονται στο Πλαίσιο.

* **Διερεύνηση:** Διερευνήστε πώς θα μπορούσε να φαίνεται σε εσάς η εργασία με άτομα με αναπηρία.
* **Κατανόηση:** Μάθετε περισσότερα σχετικά με τις δεξιότητες που απαιτούνται γι' αυτό το είδος εργασίας.
* **Στοχασμός:** Η πρώτη ενότητα εξετάζει τις συμπεριφορές και τις αξίες σας. Θα σας ζητηθεί να βαθμολογήσετε πόσο έντονα συμφωνείτε ή διαφωνείτε με μια σειρά δηλώσεων.
* **Σκέψη:** Θα διαβάσετε παραδείγματα καταστάσεων υποστήριξης που προκύπτουν όταν εργάζεστε στον τομέα της υποστήριξης ατόμων με αναπηρία και θα επιλέξετε ποια δράση θα αναλάβετε από πολλαπλές επιλογές. Θα ερωτηθείτε επίσης πώς σας έκανε να νιώσετε το σενάριο.
* **Μάθηση:** Η τρίτη ενότητα σάς ζητά να εισαγάγετε πληροφορίες σχετικά με τη ζωή και την εργασιακή σας εμπειρία που μπορεί να σχετίζονται με την εργασία στον τομέα της υποστήριξης ατόμων με αναπηρία.
* **Απόφαση:** Αποκτήστε πρόσβαση στα αποτελέσματά σας και στη γενική καθοδήγηση σχετικά με τα επόμενα βήματα, που θα σας βοηθήσουν να αποφασίσετε.

Εργαλείο στην πράξη:

Η Abeni ενδιαφέρεται για μια σταδιοδρομία στον τομέα της υποστήριξης ατόμων με αναπηρία, αλλά δεν είναι σίγουρη τι να περιμένει ή ποια τυπικά προσόντα και δεξιότητες χρειάζεται. [**Χρησιμοποιεί το Εργαλείο Αυτοαξιολόγησης για Πιθανούς Εργαζομένους**](https://workforcecapability.ndiscommission.gov.au/tools-and-resources/disability-support-work-fit) και της αρέσουν ιδιαίτερα τα σενάρια, τα οποία της δίνουν μια καλύτερη ιδέα για το είδος της εργασίας που θα μπορούσε να κάνει. Η αξιολόγηση τής λέει ότι έχει τις συμπεριφορές, τις αξίες και τις δεξιότητες που θα ήταν εξαιρετικές για εργασία υποστήριξης.

Το εργαλείο παρέχει επίσης προτάσεις σχετικά με την περαιτέρω επαγγελματική κατάρτιση ή τις ευκαιρίες που θα μπορούσε να διερευνήσει η Abeni για να την βοηθήσουν να βρει δουλειά στον τομέα και πώς μπορεί να εφαρμόσει τις τρέχουσες δεξιότητές της σε έναν νέο ρόλο. Τώρα που είναι σαφές ποια επαγγελματική κατάρτιση θα χρειαστεί και για ποιους τύπους θέσεων εργασίας θα μπορούσε να υποβάλει αίτηση, η Abeni χρησιμοποιεί τον [**Οδηγό Επιλογών Σταδιοδρομίας**](https://workforcecapability.ndiscommission.gov.au/tools-and-resources/career-development) για να μάθει περισσότερα σχετικά με την ποικιλία των ρόλων που θα μπορούσε να αναλάβει και να ξεκινήσει ένα σχέδιο για την οικοδόμηση μιας σταδιοδρομίας στον τομέα της υποστήριξης ατόμων με αναπηρία.

### Πρόσβαση στο εργαλείο και χρήση του

Το Εργαλείο Αυτοαξιολόγησης για Πιθανούς Εργαζομένους χρησιμοποιείται καλύτερα στο διαδίκτυο, ωστόσο, είναι διαθέσιμη μια έκδοσή του σε μορφή εγγράφου Word με δυνατότητα λήψης και πρόσβασης.

Μπορείτε να πραγματοποιήσετε την αξιολόγηση όσες φορές θέλετε και αν θέλετε να διατηρήσετε τα αποτελέσματά σας για να τα δείτε αργότερα, μπορείτε να στείλετε έναν σύνδεσμο για τα ολοκληρωμένα αποτελέσματά σας μέσω email, αφού εισαγάγετε όλες τις απαιτούμενες πληροφορίες. Οι πάροχοι μπορούν να χρησιμοποιούν το εργαλείο στο πλαίσιο της αξιολόγησης των πιθανών εργαζομένων.

**Πρόσβαση στο εργαλείο:** [Εργαλείο Αυτοαξιολόγησης για Πιθανούς Εργαζομένους | Ικανότητες Εργατικού Δυναμικού NDIS (ndiscommission.gov.au)](https://workforcecapability.ndiscommission.gov.au/tools-and-resources/disability-support-work-fit)

Για περισσότερες πληροφορίες σχετικά με το Πλαίσιο ή την εφαρμογή του, επισκεφθείτε την ιστοσελίδα**:** <https://workforcecapability.ndiscommission.gov.au/>.

**Επικοινωνία:** [workforcecapability@ndiscommission.gov.au](mailto:workforcecapability@ndiscommission.gov.au) ή στον αριθμό 1800 035 554.